Covid: देशभर में मिले करीब 38 हजार नए मरीज, इनमें  दो-तिहाई से ज्यादा केरल से
स्थावस्थ्य मंत्रालय द्वारा जारी आंकड़ों के मुताबिक, देश में अबतक कोरोना के कुल 3 करोड़ 30 लाख 96 हजार 718 मामले सामने आ चुके हैं। कुल मामलों में से 3 करोड़ 22 लाख 64 हजार 051 मरीज अबतक कोरोना से उबर चुके हैं।
नई दिल्ली. देशभर में पिछले 24 घंटों में कोरोना संक्रण के  37 हजार 875 नए मामले सामने आए हैं जिनमें से 25 हजार 772 अकेले केरल से हैं। पिछले 24 घंटों में देशभर में कोरोना संक्रमण के कारण 369 लोगों की मौत हुई है जिनमें से 189 मौतें केरल में हुईं। स्थावस्थ्य मंत्रालय द्वारा जारी आंकड़ों के मुताबिक, देश में अबतक कोरोना के कुल 3 करोड़ 30 लाख 96 हजार 718 मामले सामने आ चुके हैं। कुल मामलों में से 3 करोड़ 22 लाख 64 हजार 051 मरीज अबतक कोरोना से उबर चुके हैं। देश में अबतक कोरोना के कारण 4 लाख 41 हजार 411 लोगों की मौत हो चुकी है जबकि इस वक्त देश में कोरोना के एक्टिव मामलों की संख्या 3 लाख 91 हजार 256 है।उपचाराधीन मरीजों की संख्या संक्रमण के कुल मामलों का 1.18 प्रतिशत है जबकि कोविड-19 से स्वस्थ होने की राष्ट्रीय दर 97.48 प्रतिशत है। मंत्रालय ने बताया कि 24 घंटों में कोविड-19 के उपचाराधीन मरीजों की संख्या में 1,608 की कमी दर्ज की गयी। मंगलवार को कोविड-19 का पता लगाने के लिए 17,53,745 नमूनों की जांच की गयी और इसी के साथ, अब तक इस महामारी का पता लगाने के लिए जांचे गए नमूनों की संख्या 53,49,43,093 पर पहुंच गयी है।स्वास्थ्य मंत्रालय के अनुसार, संक्रमण की दैनिक दर 2.16 प्रतिशत दर्ज की गयी। पिछले नौ दिनों से यह तीन प्रतिशत से कम है। साप्ताहिक संक्रमण दर 2.49 प्रतिशत दर्ज की गयी। यह पिछले 75 दिनों से तीन प्रतिशत से कम है। इस बीमारी से स्वस्थ होने वाले लोगों की संख्या बढ़कर 3,22,64,051 हो गयी है जबकि मृत्यु दर 1.33 प्रतिशत है। देशव्यापी टीकाकरण अभियान के तहत अभी तक कोविड-19 रोधी टीके की 70.75 करोड़ से अधिक खुराक दी जा चुकी है। आंकड़ों के मुताबिक, देश में जिन 369 और मरीजों की मौत हुई है उनमें से 189 की केरल और 86 लोगों की मौत महाराष्ट्र में हुई। अभी तक इस महामारी से 4,41,411 लोग दम तोड़ चुके हैं। इनमें से 1,37,897 लोगों की मौत महाराष्ट्र में, 37,441 की कर्नाटक, 35,055 की तमिलनाडु, 25,083 की दिल्ली, 22,863 की उत्तर प्रदेश, 21,820 की केरल और 18,522 लोगों की मौत पश्चिम बंगाल में हुई।